《代张元老上许漕》
宋代·李新

文章摛锦已堆胸，直指威声府仰中。
蜀部星高千幛静，平舆龙起一渊空。
阅人妙学函明镜，飞镝清心本素风。
垂手污涂收酱瓿，为怜识字老扬雄。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。